**เรื่อง ผลการติดตามการมีงานทำตามโครงการเพิ่มศักยภาพผู้มีรายได้น้อยฯ**

**ความเป็นมา**

 รัฐบาลได้กำหนดโครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ เพื่อสร้างงาน สร้างอาชีพ เพิ่มรายได้ และความมั่นคงในชีวิต โดยกระทรวงแรงงานได้รับมอบหมายให้ฝึกอบรมกลุ่มเป้าหมายที่เป็นผู้มีรายได้น้อยภายใต้โครงการดังกล่าว จำแนกเป็น 1) กิจกรรมส่งเสริมหลักสูตรฝึกอาชีพเร่งด่วน ช่างอเนกประสงค์ (ช่างชุมชน) (หมู่บ้าน/ชุมชนละ 1 คน ทั่วประเทศ) และ 2) กิจกรรมการฝึกอาชีพเสริมเพื่อการมีงานทำหรือการประกอบอาชีพอิสระ โดยรัฐบาลมีเป้าหมายให้ผู้สำเร็จการฝึกมีอาชีพ มีรายได้เพิ่ม ร้อยละ 65 เพื่อให้การขับเคลื่อนโครงการเป็นไปตามเป้าหมาย และเกิดประโยชน์สูงสุดกับประชาชน กระทรวงแรงงาน ขอความร่วมมือผู้ว่าราชการจังหวัด กรุณาให้นายอำเภอ มอบหมายกำนัน ผู้ใหญ่บ้าน และองค์กรปกครองส่วนท้องถิ่น สำรวจ ติดตามผลการมีงานทำ มีรายได้เพิ่มของผู้สำเร็จการฝึกเป็นประจำทุกเดือน ซึ่งกระทรวงแรงงานได้จัดทำบัญชีรายชื่อผู้สำเร็จการฝึกแยกรายอำเภอ ตำบล โดยให้สำนักงานแรงงานจังหวัดรวบรวมและรายงานในที่ประชุมกรมการจังหวัดตั้งแต่เดือนสิงหาคม 2561 เป็นต้นไป และรายงานให้กระทรวงแรงงานทราบภายในสัปดาห์แรกของเดือนถัดไป

**ผลการดำเนินงาน**

 จังหวัดอ่างทอง มีผู้มีรายได้น้อยที่ประสงค์เข้ารับการฝึกทักษะภายใต้โครงการเพิ่มศักยภาพ ผู้มีรายได้น้อยที่ลงทะเบียนสวัสดิการแห่งรัฐฯ เป้าหมายจำนวน 2,446 คน สำนักงานแรงงานจังหวัดอ่างทอง ได้จัดทำบัญชีรายชื่อผู้สำเร็จการฝึกแยกรายอำเภอ ตำบล ในระบบคลังข้อมูล (Data Warehouse) http://idev.dsd.go.th/data กรมพัฒนาฝีมือแรงงาน และจัดส่งรายชื่อผู้ผ่านการฝึกฯ แยกรายตำบล อำเภอ ให้แก่อำเภอทุกอำเภอ ดังนี้

|  |
| --- |
| **ผู้ผ่านการฝึกฯ ตามโครงการเพิ่มศักยภาพผู้มีรายได้น้อย****ที่ลงทะเบียนสวัสดิการแห่งรัฐฯ**(ข้อมูล ณ วันที่ 11 กันยายน 2561) |
| **ที่** | **อำเภอ** | **จำนวน (คน)** |
| 1 | เมืองอ่างทอง | 310 |
| 2 | ป่าโมก | 213 |
| 3 | วิเศษชัยชาญ | 313 |
| 4 | ไชโย | 154 |
| 5 | สามโก้ | 96 |
| 6 | โพธิ์ทอง | 121 |
| 7 | แสวงหา | 157 |
| **รวม** | **1,364** |

 สำนักงานแรงงานจังหวัดอ่างทอง รวบรวมผลการสำรวจติดตามการมีงานทำตามโครงการเพิ่มศักยภาพผู้มีรายได้น้อยฯ ประจำเดือนกันยายน 2561 สรุปรายละเอียดดังนี้

/สรุปผล...

-2-

|  |
| --- |
| **สรุปผลการติดตามการมีงานทำและประกอบอาชีพ ภายใต้โครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐฯ****ประจำเดือนกันยายน 2561** |
| **ผู้ผ่านการฝึกฯ** (ข้อมูล ณ วันที่ 11 กันยายน 2561) | **ผลการสำรวจการมีรายได้เพิ่มฯ** (ข้อมูล ณ วันที่ 24 กันยายน 2561) |
| **ที่** | **อำเภอ** | **จำนวน (คน)** | **ลงพื้นที่ติดตามผู้ผ่านการฝึกฯ (คน)** | **มีรายได้เพิ่ม (คน)** | **ปัญหา/อุปสรรค** |
| 1 | เมืองอ่างทอง | 310 | 310 | 0 | ยังไม่มีรายได้เพิ่ม จำนวน 310 คน |
| 2 | ป่าโมก | 213 | 41 | 2 | ยังไม่มีรายได้เพิ่ม จำนวน 39 คน |
| 3 | วิเศษชัยชาญ | 313 | 313 | 104 | ยังไม่มีรายได้เพิ่ม จำนวน 209 คน |
| 4 | ไชโย | 154 | 154 | 16 | ยังไม่มีรายได้เพิ่ม จำนวน 138 คน |
| 5 | สามโก้ | 96 | 96 | 0 | ยังไม่มีรายได้เพิ่ม จำนวน 96 คน |
| 6 | โพธิ์ทอง | 121 | 121 | 26 | ยังไม่มีรายได้เพิ่ม/ไม่มีเงินทุน จำนวน 95 คน |
| 7 | แสวงหา | 157 | 127 | 26 | ไม่มีเงินทุนในการประกอบอาชีพ จำนวน 101 คน |
| **รวม** | **1,364** | **1,162** | **174** |  |

 **ปัญหา/อุปสรรค**

 การติดตามการมีงานทำและประกอบอาชีพ ภายใต้โครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐฯ ประจำเดือนกันยายน 2561 พบว่า

 ผู้ผ่านการฝึกอบรมฯ ยังไม่มีรายได้เพิ่มจากการฝึกอบรม และส่วนใหญ่แจ้งว่าเงินทุนมีไม่เพียงพอในการประกอบอาชีพ